पीएससी की तरह उतरवा लिए जूते-चप्पल
बोर्ड परीक्षा : 36 केंद्रों पर आधार कार्ड देखा न ही पहचान पत्र मांगा
भास्कर संवाददाता | बुरहानपुर
माध्यमिक शिक्षा मंडल बोर्ड की परीक्षा अब पीएससी की तरह होने लगी है। कक्षों में प्रवेश से पहले सभी केंद्रों पर जूते, चप्पल और मोजे उतरवा लिए। परीक्षा खत्म होने के 15 मिनट बाद तक विद्यार्थियों को कक्षों में रोके रखा। साढ़े तीन घंटे बाद पर्चा देकर बाहर निकली मां 11 माह की बेटी से लिपट गई।
शहरभर में सुबह 8 बजे से गहमा-गहमा का माहौल शुरू हो गया था। कोई साइकिल, पैदल तो कई बाइक पर तेजी से अपने केंद्रों की ओर पहुंचे। रोल नंबर से कक्ष जानने के लिए नोटिस बोर्ड के पास भीड़ जुटी। 8 बजे जब घंटी बजी तो सभी प्रवेश पत्र लेकर पहुंचे। परीक्षकों ने प्रवेश पत्र देख जूते-चप्पल और मोजे उतरवा लिए। कुछ महिलाएं पर्स और लेकर घुसी, उन्हें कक्षाें से बाहर किया। उसमें महंगे मोबाइल, रुपए और कीमत वस्तुएं थी। कुछ ने तो दरवाजे की सांकल के बीच अपने पर्स फंसा दिए। प्रशासन ने यह सब पहली बार नकल को रोकने के लिए किया था। जिले के 36 केंद्रों पर कक्षा 12वीं में विशिष्ट हिंदी का पहला पर्चा था। स्वाध्यायी और नियमित मिलाकर कुल 5363 विद्यार्थी दर्ज थे। इनमें से 4038 विद्यार्थियों ने हिंदी का पर्चा दिया। 1325 विद्यार्थियों की अनुपस्थित रहे।
साढ़े तीन घंटे बाद बेटी से जाकर लिपट गई मां
बोदरली की रीना चौहान परिवार के साथ पर्चा देने आई। बेटी निलिक्षा को पति पूनमसिंह के पास रोता-बिलखता छोड़ा और पर्चा देने चली गई थी। 11.30 बजे पर्चा खत्म हुआ तो सभी के चेहरे खिले थे। सबको कक्षों में 12.15 बजे तक रोके रखा। रोल नंबर का सत्यापन कर बारी-बारी छोड़ा। साढ़े तीन घंटे बाद बाहर निकलते ही रीना बेटी निलिक्षा से लिपट गई।
पुख्ता इंतजाम थे
हमने नकल रोकने के लिए पुख्ता इंतजाम किए थे। आज किसी भी केंद्र पर नकल नहीं हुई है। -बीआर सिटोले, प्रभारी जिला शिक्षा अधिकारी
hin_Deva hin_Deva bho_Deva hin_Deva hin_Deva hin_Deva hin_Deva kas_Deva hin_Deva